Urs Graf

Urs Graf (vanhempi) (noin v. 1485 Solothurnissa − noin v. 1527/1528) oli sveitsiläinen kultaseppä, Reisläufer eli palkkasotilas, puupiirtäjä, kuparipiirtäjä, kirjankuvittaja, lasinmaalaaja ja rahanlyöjä. Hänen tekemäänsä vuodelle 1513 ajoitettua etsausta, joka kuvaa peseytyvää naista, on pidetty maailman vanhimpana päivättynä etsaustyönä. Ajoituksen paikkansapitävyys on toisaalta kyseenalaistettu.Taidehistorian tohtori Anita Haldemann pitää mahdollisena, että Graf teki etsauksen todellisuudessa noin 10 vuotta myöhemmin ja päiväsi sen aiemmaksi. Müller 2001, s. 289–290.

 Elämänvaiheet 
Graf syntyi Solothurnissa noin vuonna 1485. Hänen isänsä oli kultaseppä Hug Graf. Urs Graf sai todennäköisesti isältään opetusta kultasepän ammatissa ja vuonna 1507 hän oli Zürichissä kultasepän kisällinä. Lisäksi Graf teki baselilaisille tilaajille kirjojen kuvituksia puupiirrostekniikalla. 1510-luvulla Graf asettui Baseliin. Hän työskenteli lasimaalarin verstaassa, meni naimisiin baselilaisen Sibylla von Brunnin kanssa ja liittyi seuraavana vuonna kultaseppänä Baselin Talollisten kiltaan (saksaksi Hauszunft). Heinäkuussa 1512 hänestä tuli myös Baselin porvari. Samana tai seuraavana vuonna syntyi Grafin ja von Brunnin poika, Urs (II) Graf.Müller 2001 s. 59.

Graf osallistui palkkasotilaana 1510- ja 1520-luvuilla sekä solothurnilaisen Seppien killan että Baselin Talollisten killan mukana useille Pohjois-Italiaan ja Burgundiin suuntautuneille sotaretkille. Graf joutui monta kertaa ongelmiin lain kanssa ja vuonna 1518 hän pakeni erään tappelun vuoksi Baselista Solothurniin, missä hän vietti noin vuoden ja palasi jälleen Baseliin. Vuonna 1522 Grafia syytettiin Baselissa vaimonsa pahoinpitelemisestä ja aviorikoksesta.

Grafin kuolinaika tai -paikka ei ole tiedossa. Hänestä ei ole suoria mainintoja dokumenteissa vuoden 1526 jälkeen ja hänen vaimonsa meni uusiin naimisiin 13.10.1528. Näiden tietojen valossa on arvioitu Grafin kuolleen vuonna 1527 tai 1528.

 Piirrokset 
Graf kuvasi monissa piirroksissaan sotilasaiheita, kuten sveitsiläisiä palkkasotilaita, saksalaisia palkkanihtejä (saksaksi Landsknecht), sotakentälle kuolleiden miesten ruumiita, palkkasotilaiden värväystilannetta ja nihtien seurassa liikkuneita leirinaisia (saksaksi Lagerdirne tai Kampfrau). Muita aiheita olivat esimerkiksi eroottiset kuvat prostituoiduista naisista, uskonnolliset aiheet, maisemapiirrokset sekä moraalikysymyksiin kantaa ottavat kuvat ja allegoriat.

Yli 120 lehden kokoelma Grafin piirroksia ja kaksi maalausta on Kunstmuseum Baselissa Sveitsissä.Müller 2001. Grafin piirroksia on myös Englannissa British Museumissa,  Itävallassa Albertina-museossa, Ranskassa École des Beaux-Artsissa, Alankomaissa Rijksmuseumissa ja Yhdysvalloissa J. Paul Getty Museumin kokoelmassa.Kunstmuseum Basel Kupferstichkabinett: http://sammlungonline.kunstmuseumbasel.ch/eMuseumPlus (Hakusanalla Urs Graf); British Museum: http://www.britishmuseum.org/research/collection_online/search.aspx?searchText=urs+graf; Albertina: http://sammlungenonline.albertina.at/#280515a5-4d3e-4144-9a91-9d653152c2be (Hakusanalla Urs Graff (der Ältere));  École nationale supérieure des beaux-arts http://www.ensba.fr/ow2/catzarts/rechcroisee.xsp?op=and&f=Ensemble&v=&op=and&f=Auteur_word&v=Urs%20Graf ; Rijksmuseum: https://www.rijksmuseum.nl/en/search?p=1&ps=12&involvedMaker=Urs%20Graf&st=OBJECTS&ii=0; J. Paul Getty Museum: http://www.getty.edu/art/collection/objects/388/urs-graf-dancing-peasant-couple-swiss-1525/

 Piirrostekniikat 
Graf käytti monia eri piirrostekniikoita, kuten piirustusta, valkoviivamaalausta värilliselle taustalle, puupiirrosta, etsausta, kuparipiirrosta, valkoviivapainoa tummalle taustalle sekä niellotekniikkaa.Müller 2001, s. 78, 266, 285, 289, 291, 302.

 Lähteet 

 Kirjallisuutta 
 Urs Graf - Die Zeichnungen in Kupferstichkabinett Basel, bearbeitet von Christian Müller mit Beiträgen von Ulrich Barth und Anita Haldemann, Schwabe & Co. AG Verlag, Basel 2001.

 Urs Grafin teoksia museoiden kokoelmissa 

 Kunstmuseum Basel (Hakusanalla Urs Graf)
 British Museum
 Albertina (Hakusanalla Urs Graff (der Ältere))
 École nationale supérieure des beaux-arts 
 Rijksmuseum
 J. Paul Getty Museum

Luokka:Kultasepät
Luokka:Sveitsiläiset taiteilijat
Luokka:Renessanssin taidemaalarit
Luokka:Sveitsiläiset sotilaat
Luokka:Palkkasotilaat
Luokka:1480-luvulla syntyneet
Luokka:1520-luvulla kuolleet
Luokka:Sveitsiläiset taidegraafikot